Their Satanic Majesties Request

Their Satanic Majesties Request je šiesty britský a ôsmy americký štúdiový album britskej rockovej skupiny the Rolling Stones vydaný 8. decembra 1967.

Album znamenal úplné odbočenie od klasického blues rockového štýlu, ktorým bola kapela dovtedy známa. Žánrovo spadá pod psychedelickú hudbu a popri nahrávaní skupina experimentovala s rôznymi vtedy nezvyčajnými hudobnými nástrojmi ako mellotron alebo theremin. Použité boli tiež rôzne ázijské a africké nástroje. 

Od kritikov dostal Their Satanic Majesties Request zmiešané hodnotenia. Mnoho z nich ho pokladalo iba za horšiu kópiu albumu Sgt. Pepper's Lonely Hearts Club Band od kapely Beatles, ktorý bol vydaný v júni rovnakého roku, no s postupom času naň začali byť kritici menej prísni. Spevák kapely Mick Jagger a gitarista Keith Richards sa o albume zvyknú vyjadrovať negatívne a pokladajú ho za jeden zo svojich slabších momentov.

Zoznam skladieb 

Autormi všetkých skladieb sú Mick Jagger a Keith Richards okrem In Another Land, ktorej autorom je Bill Wyman.

Nahrávanie albumu 
The Rolling Stones

 Mick Jagger – spev a vokály, rumbové gule, tamburína 
 Keith Richards – elektrická gitara, akustická gitara, basová gitara, sprievodné vokály
 Brian Jones – mellotron, flauta, saxofón, vibrafón, organ, drumbľa, harmonika
 Bill Wyman – basová gitara, organ, spev 
 Charlie Watts – bicie, tabla

Ďaľší hudobníci

 Nicky Hopkins – klavír , organ , čembalo 
 John Paul Jones – strunový aranžmán 
 Ronnie Lane – sprivodné vokály 
 Steve Marriott – sprievodné vokály 
 Eddie Kramer – ozvučné drievka

Referencie 

Albumy The Rolling Stones
Hudobné albumy z 1967